Diari Oficial de la Generalitat Valenciana


Sumari del DOGV 7789, del 24-05-2016 (2016/3290)

Notificació de la sentència dictada en el procediment de guarda i custòdia número 1071/2015.
--------------------------------------------------------------------------------------------

### Dades del document

Número de DOGV
:   7789

Data del DOGV
:   24-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3290


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1071/2015. [2016/3290]  
Família, guarda, custòdia o aliments de fills menors no matrimonials no consensuats número 001071/2015-H  
Demandant: Fatima Haouat.  
Procurador: Isabel Ramírez Aledón.  
Demandat: Abdelghani Zenouaki.  
Procurador/a: -  
José Esteban Briz Recio, lletrat de l'Administració Justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 001071/2015, a instàncies de Fatima Haouat, representada per la procuradora Isabel Ramírez Aledón, contra Abdelghani Zenouaki, en situació de rebel·lia, en les quals, en data 13 de gener de 2016, s'ha dictat sentència la part dispositiva de la qual és com segueix:  
  
«Estime la demanda interposada per la procuradora dels tribunals, Isabel Ramírez Aledón, en nom i representació de Fatima Haouat, contra Abdelghani Zenouaki, i, en conseqüència, dispose les següents mesures definitives:  
1. S'atribueix la guarda i custòdia del fill menor, [...], a la seua mare, Fatima Haouat, a qui se n'atribueix l'exercici exclusiu de la pàtria potestat.  
2. No és procedent establir cap règim de visites a favor del progenitor no custodi, el senyor Zenouaki, sense perjudici de la possibilitat de modificar aquesta declaració en cas que el progenitor torne a territori espanyol.  
3. Abdelghani Zenouaki abonarà en concepte de pensió d'aliments per al seu fill menor la quantitat de 150 euros mensuals a la progenitora Fatima Haouat, dins dels cinc primers dies de cada mes, en el compte que a aquest efecte designe la progenitora, i des de la data d'interposició de la demanda. Aquesta suma serà actualitzada anualment d'acord amb les variacions que experimente l'índex de preus al consum que publique l'Institut Nacional d'Estadística o l'organisme que el substituïsca.  
  
Sense perjudici de la pensió establida, els progenitors abonaran les despeses extraordinàries del menor a mitges.  
No cal fer pronunciament exprés a costes.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies davant d'aquest jutjat, que haurà de substanciar i resoldre l'Audiència Provincial de València, de conformitat amb el que disposen els articles 455 i següents de la Llei d'Enjudiciament Civil.  
  
Així ho pronuncie, mane i firme.»  
  
I perquè valga de notificació de forma deguda a Abdelghani Zenouaki, en rebel·lia, expedisc i firme aquest edicte.  
  
València, 9 de maig de 2016.- El lletrat de l'Administració de Justícia: José Esteban Briz Recio.